Diari Oficial de la Generalitat Valenciana


Sumari del DOGV 6025, del 01-06-2009 (2009/5278)

Judici de mesures de fills extramatrimonials contenciós 000113/2008. Notificació de la sentència a Khaled Derkaoui.
-------------------------------------------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5278


Data del document
:   20-04-2009

Organisme emissor
:   Jutjat de Violencia Sobre la Dona Número 1 d'Orihuela

Tipus de document
:   Edicte

Descriptors 

:   * sistema judicial

Judici de mesures de fills extramatrimonials contenciós 000113/2008. Notificació de la sentència a Khaled Derkaoui. [2009/5278]  
Part demandant: Fatma Abdi.  
Part demandada: Khaled Derkaoui.  
Sobre: guarda, custòdia o aliments de fills menors no matrimonials no consensuats.  
Procediment: assumpte civil 000112/2008.  
En el judici referenciat, s'ha dictat sentència de data 20 d'abril de 2009, que té la part dispositiva que literalment diu així:  
«Que estime la demanda interposada pel procurador senyor Martínez Rico en nom i representació de Fatma Abdi, contra Khaled Derkaoui, declarat en rebel·lia i amb intervenció en les actuacions del Ministeri Fiscal, s'eleven a definitives les mesures acordades en la interlocutòria de data 10 de març de 2009 en el procediment de mesures número 112/2008. Per la qual cosa es fixen com a mesures definitives en relació amb la menor Dunia Derkaoui, fruit de la convivència more uxorio dels litigants, les següents:  
1. Atribució de la guarda i custòdia de la filla menor d'edat, Dunia Derkaoui, a la mare, i la pàtria potestat queda compartida.  
2. Atribució del domicili familiar, situat al carrer San Antón, número 30, 4.º, A, de San Fulgencio (Alacant), a la filla menor d'edat i a sa mare.  
3. Fixació del següent règim de visites que, en atenció a la curta edat de la menor, l'estat de salut mental del pare i la falta d'interés d'este cap a sa filla, serà igual tant per als períodes de temps ordinaris com de vacances: el pare podrà veure i estar amb sa filla, sempre en companyia d'una persona que designe la mare, els dissabtes i els diumenges alternatius entre les 10.00 i les 14.00 hores, sense pernocta cap de dia.  
4. La fixació com a pensió alimentària a favor de la filla menor de dos-cents euros (200,00 euros) mensuals, que haurà de pagar el pare per mesos anticipats entre els cinc primers dies de cada mes.  
Esta quantitat haurà de ser actualitzada anualment conforme a l'índex de preus al consum que fixe l'Institut Nacional d'Estadística o barem que el substituïsca amb data de primer de gener de cada any, i encara que el càlcul d'esta variació no fóra possible en el mateix mes de gener, el seu efecte serà retroactiu a este mes a partir que siga possible el seu càlcul i sense necessitat de requeriment previ.  
D'esta forma el pare satisfarà la meitat de les despeses extraordinàries que al llarg del creixement i educació de la filla menor es produïsquen, tals com despeses mèdiques, ortopèdiques, oftalmològiques.  
Tot això, sense especial pronunciament en matèria de costes processals.  
Notifiqueu esta resolució a les parts, i feu-los saber que no és ferma i que contra esta es pot preparar per escrit en este Jutjat recurs d'apel·lació en el termini de 5 dies a partir de la notificació, del qual en serà sabedora l'Audiència Provincial d'Alacant.  
Incloeu esta en el llibre de sentències i deixeu-ne testimoniança en les actuacions.  
Esta és la meua sentència que pronuncie, mane i firme.»  
Publicació. Seguidament, l'anterior sentència l'ha llegida i publicada la magistrada jutgessa que l'ha dictada mentre celebrava audiència pública.  
En atenció al desconeixement de l'actual domicili o residència de la part demandada, per provisió de data 20 d'abril de 2009, la magistrada jutgessa, de conformitat amb el que establix l'article 497 de la Llei 1/2000, d'Enjudiciament Civil, ha ordenat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació al demandat Khaled Derkaoui.  
Orihuela, 20 d'abril de 2009.- La secretària judicial: M.ª José Meca García-Grajalba.